Tuli seis!
Perääntykää.
Olen komisario Lavelle.
Laskekaa aseenne ja tulkaa ulos kädet ylhäällä.
Emme laske aseita.
Miksette tule hakemaan koruja?
Kerron syyn. Minulla ei ole niitä. Tarvitsette minut elossa.
On muutakin.
Jos tulette sisään väkisin, me kuolemme mutta niin pari teitäkin.
Minulla on vähän hävittävää, teillä paljon voitettavaa. Neuvotellaan.
Mistä oikein haluatte neuvotella?
Mietin viisi minuuttia.
Ensin haluan, että nuo neljä kaveria auton takana häipyvät.
Ryhmä 3, jättäkää asemanne.
Käytävät tyhjiksi, tämä ei ole harjoitus. Poistukaa rauhallisesti.
Toistan.
Käytävät tyhjiksi. Tämä on hätätilanne.
Poistukaa rauhallisesti. Vauhtia. Pois edestä!
Bruce.
Hei.
Nyt lähdetään.
Pidä noita silmällä.
Nukutuslääkäri?
Takavarikoin nämä.
Pidä kiinni.
- Bruce? - Nyt mentiin.
Kauanko on mennyt?
Ei hajuakaan.
Kolme minuuttia. Kolme ja puoli.
Viisi minuuttianne on kulunut.
Näyttäkää, että olette valmiita yhteistyöhön.
Hyvä on. Kerron, missä korut ovat.
Ne ovat postilaatikossa osoitteessa 33 Maxime Giraldin katu. Pariisissa.
Puhutaan sen jälkeen.
- Lähetä tiimi sinne heti. - Heti paikalla.
Huomasitko, miten megafoni liikkuu aina samalla tavalla?
Ajattelin juuri samaa.
He menevät sisään.
Ei sen väliä. Juokse!
He panivat pystyyn esityksen meitä varten.
Paukkupatruunoita.
Kappas vain.
RAHAPAJA BERLIINI
Tapa, jolla sua rakastan
Unohda se
Kukaan ei rakasta sua
Kukaan ei rakasta sua, ei Ei kukaan
Koska mä rakastan sua voimalla meren
Sua rakastan kiihkeydellä tuulen
Sua rakastan läpi matkan ja ajan
Sua rakastan Koko sielullani ja ruumiillani
Sua rakastan Kuin nuorukainen tulevaisuuttaan
Sua rakastan Kuin mies rakastaa muistojaan
Sua rakastan
Tänne päin.
HEDELMIÄ VALENCIASTA VUODESTA 1984
Näetkö tuon kaupan? Käy ostamassa kuumaliimapyssy.
Älä sano mitään. Sopiiko?
Menoksi.
Olemme edenneet 400 metriä ja jatkamme yhä.
Tunneleita on vain yksi.
- Haloo. - Komisario?
Löysimme jotain.
Tekniikka on tutkinut epäilyttäviä koloja Polignacin asunnossa.
Yksi oli palmun varressa.
Kolot on peitetty. Kaikki ovat 9 millimetrin kokoisia.
Mitä se tarkoittaa?
Raportin mukaan koloissa on voinut olla kameroita.
Jos huutokauppakamarin johtajaa tarkkailtiin,
se luultavasti vapauttaa hänet epäilyistä.
Kiitos.
Olen soitellut asiantuntijoille Espanjaan.
Markkinoilla on vain yksi sen kokoinen kameramalli,
joka voi nauhoittaa kuvaa ja ääntä langattomasti.
Sen kantama on enintään 100 metriä.
Tarkkailijat olivat siis samassa rakennuksessa.
Tai parempaa. Vastapäisessä rakennuksessa.
Hotelli Giocondassa.
Täydellinen paikka vakoiluun. Kukaan ei valvo tulemisia ja menemisiä.
Hotellissa on valvontakamerat. Odotan teitä siellä.
Ryhmät 3 ja 5 nousevat ylös.
Pane jalat tangolle. Pidä tuosta kiinni.
- Mitä me teemme? - Kangasvoileivän.
Mitä?
- Missä kunnossa vatsalihakset ovat? - Huonossa.
Hengitä hitaasti. Sykkeen pitää laskea.
Meillä on pitkä matka edessä.
Simón on se varas.
Mitä löysit?
Hänen teleskooppinsa osoittavat tänne.
Hänellä on huutokauppakamarin malli, kuvia koruista ja pistooli.
Voi hyvä luoja.
Mitä aiot tehdä?
Mitä aion tehdä?
Soitan poliisille.
Poliisi, mikä hätänä?
Huomenta. Nimeni on Camille Polignac.
Haluan puhua komisario Lavellelle koruvarkaudesta.
Odottakaa hetki.
Olisin luottanut henkeni Simónin käsiin, Susi.
Palautamme miehenne paperit ja laitteet.
- Avatkaa kassakaappi. - En tiedä koodia.
Elin miehen kanssa, jota en tuntenut.
En tiennyt koodia.
Olen sanonut noin liian monesti.
ÄLÄ UNOHDA MINUA
Missä hän piti näitä?
Työhuoneensa kassakaapissa.
Poliisi avasi sen. En tiennyt koodia.
VIIMEISENÄ ILTANAMME -
- KUUNTELIN "YOU KNOW I'M NO GOOD" - KAPPALETTA. SOPHIE.
Rouva Polignac?
Olen täällä.
Olen komisario Laurent.
Komisario on kentällä. Yritämme löytää hänet. Odottakaa hetki.
Selvä.
François'lla on poika toisen kanssa.
Ja minä olen halunnut lapsen jo vuosia.
Et ansaitse tätä.
Kuka tuo nainen on?
Näyttää anopilta.
Toiselta anopilta.
Poika näyttää ihan François'lta.
Mikä paskiainen François onkaan.
Lavelle puhelimessa.
- Katkesi. Soita takaisin. - Selvä.
Kiitos.
Hän varasti avainkorttisi. Mitä hän mahtaa tehdä?
Meillä on toinen. On pidettävä kiirettä.
Hän soittaa varmaan poliisille vapauttaakseen miehensä.
En menisi vannomaan. Hänen pitää miettiä asiaa.
Se saattaa olla mahdollisuutemme.
Kymmenen minuuttia.
Korkeintaan vartti.
Enpä tiedä.
Minusta teemme pahan virheen.
Meidän pitäisi lähteä Pariisista.
Ei kannata paeta, jos jätämme todisteita.
Jos haluamme selvitä, raskauttavat todisteet on hävitettävä.
Olemme paikantaneet kaksi epäiltyä, miehen ja naisen.
Kolmekymppisiä. He varastivat poliisiauton sairaalasta.
He sieppasivat kaksi poliisia.
- Onko kuvia? - Ei.
Tiet 30 kilometrin säteellä on suljettava.
Helikopteri saa tutkia aluetta.
Huomio. Etsimme poliisiautoa numero 224-R.
Kaksi poliisia on siepattu.
Auto on viimeksi nähty tiellä A77.
- Meitä etsitään maasta ja ilmasta käsin. - Pitää vaihtaa autoa.
SISÄVESISATAMA
- Käänny. Varastetaan vene. - Pidä aseista kiinni.
SATAMA SULJETTU
Kyytiin siitä. Vauhtia.
Ei hätää. Tiedän, mitä teen.
8 milligrammaa propofolia ja 8 milligrammaa diatsepaamia per lärvi.
Samanlaisen satsin saa avosydänleikkauksessa.
Saatte kymmenen tuntia rauhallista unta. Nukutte kuin lapsoset.
Kiitos. Ilman teitä en ehkä olisi elossa.
Toivottavasti saatte levättyä ettekä kärsi PTSD:stä.
Heippa.
Yritän varastaa pikaveneen.
Minä hävitän auton. Tässä.
Toivotaan, että vakuutus korvaa.
Niinpä.
Auto liikkuu.
Sammuttakaa auto.
Mitä tapahtuu?
Ulos autosta ja ovet auki.
Ei minulla ole lastia.
He avaavat ovet. Pane pää tangon päälle.
Kun käsken, nousta kroppa ylös.
Nyt.
Ei ole lastia.
Voitte sulkea ovet.
Selvä. Kiitos.
Nyt päinvastoin. Tartu tankoihin ja laskeudu alas.
Nyt!
En jaksa.
Jaksat sinä, Cameron.
Ei mitään.
Voitte mennä.
Hän käynnisti moottorin.
Valmista. Mennään.
Älä liiku. Poliisi tuli juuri.
Tulin juuri.
Toistaiseksi vain kaksi autoa.
- Naisesi antoi meidät ilmi. - Ei.
Tämä on hyvä uutinen.
Jos olisi antanut, autoja olisi kymmenen.
He seuraavat johtolankaa ja tarkistavat valvontakamerat.
Emme voi nyt lähteä huoneesta.
- Berliini? - Hakkeroi hotellin kamerat.
- Poistin jo kaiken. - Poliisi on täällä.
Poista käytävän kamera käytöstä ja tuhoa parin tunnin aineisto.
Myös hääsalista.
En voi. Olemme veneessä pakenemassa poliisia.
Ellet tee sitä, Damián ja minä olemme mennyttä.
Mitä nyt?
Tarvitsen lisää kenttää!
Komisario Lavelle rikospoliisista.
Etsimme kahta vierasta, jotka ovat olleet täällä pari viikkoa.
Emme tiedä lukumäärää. He ovat Espanjasta.
He saattavat olla vieraitamme, mutta en ole varma.
Hetkinen.
Tämä tyttö taisi olla huoneessa 313.
Minäpä tarkistan.
Kenttä on huono.
Mene kovempaa, jotta yhdistymme toiseen mastoon.
Selvä.
Omituista. Vieraiden tiedot on poistettu.
Mutta ilmeisesti vain sen ryhmän tiedot.
Anteeksi. Eräät espanjalaiset ovat olleet täällä 17 päivää.
Viisi heistä lähti pari päivää sitten. Yksi palasi tänään.
Hän on jäljellä olevan vieraan luona.
Erikoinen tyyppi. Ei ole antanut meidän siivota huonetta koko aikana.
Hän on huoneessa 503.
Pyydä lisävoimia.
- Fred, kukaan ei saa lähteä. - Ei kukaan.
Voimmeko katsoa valvontakameroiden kuvaa?
Voitte.
Minä hoidan kamerat.
Tulkaa mukaan.
Antakaa yleisavain.
Mikä maksaa, Keila?
Täällä ei ole kenttää.
Pitää päästä kanjonista. Pääsetkö kovempaa?
En tämän kovempaa.
Menkää te portaita.
Anteeksi, hätätilanne.
- Mitä tapahtuu? - Pääsemme kohta kanjonista.
Nopeammin!
Ovatko kaikki kamerat tässä?
Nyt pitäisi olla kenttää.
Nyt se toimii!
Lähdetään jo, Andrés.
Pääsin palvelimelle.
Minun pitää valita tietyt kamerat, tai se näyttää epäilyttävältä.
Poista kaikki! Kytke käytävän kamera pois päältä.
Poistettu. Nyt livekuva.
En tiedä, mikä on teidän käytävänne.
Sulje kaikki!
Hätätilanne.
Joku kytkee kameroita pois päältä.
Avain tänne.
Pitäkää kiirettä.
Kamerat on kytketty päältä.
Mennään.
Olemme melkein siellä.
Poliisi. Ovi auki!
He ovat poissa, helvetti.
He ovat yhä hotellissa.
Sulkekaa kaikki ovet, hätäuloskäynnit ja parkkipaikka.
Ei näy jälkeäkään.
Voi paska.
Olen ollut hiljaa kunnioituksesta.
Jokainen saa elää kuin haluaa.
Miehesi ei ole gangsteri kuin Simón, mutta petturi yhtä kaikki.
Vertaatko miestäni teleskoopeilla vakoilevaan rosvoon?
En tietenkään.
Mutta miehesi uskotteli, että suhteenne oli moderni.
Kävit öisin ulkona.
Maailma oli sinulle avoin, koska olit vapaa.
Mutta et oikeasti ollut.
Sinä olit yksin. Ja sillä välin hän…
Hän kävi Niilin-risteilyllä toisen naisen, yllätyspojan ja toisen anopin kanssa.
Ja sinä haluat hänet vankilasta ja panna toisen tilalle.
Tunnen itseni typeräksi.
Ja syylliseksi.
Ei tämä sinun syytäsi ole. Katso tänne.
Varastitko sinä jotain?
En tietenkään.
Onko sinulla lapsi, jonka jostain syystä olet unohtanut mainita?
- Ei, mutta minulla oli suhde. - Se on eri asia.
Sanon nyt suoraan. Tarinassa on kaksi häviäjää.
Sinä olet suurin häviäjä, reilulla erolla. Toinen häviäjä on miehesi.
Ainoa voittaja on Simón.
Sinun pitää siirtyä voittajien puolelle ja saada heidät häviämään.
Miten minä sen teen?
Ota se, mitä hän eniten rakastaa.
Rahat.
Ei. Olet sekaisin.
- Mieti asiaa. - Olet järjiltäsi.
Hän on suunnitellut tätä vuosia.
Ties vaikka kuuluisi järjestäytyneeseen rikollisuuteen.
Kuulukoon. Tiedät kaikkien etsimän miehen henkilöllisyyden.
Yksi soitto, ja hän joutuu vankilaan.
Mutta mitä sinä hyödyt siitä? Et mitään.
Kerropa yksi asia.
Jos olisit Simón, etkö luopuisi osasta saaliista välttääksesi vankilan?
Kuinka isosta osasta?
20 % ei olisi hyvin pelattu.
60 % voisi tuoda ongelmia.
Oikea luku on 40 %.
Minua huimaa, Susi.
Vaikka suostuisin tähän sekoiluun, miten löydämme Simónin?
Se onkin hankalin osuus.
Okei, nähdään yhdeltätoista.
Olemme ohjelmasta Valinta on kultaa.
Teillä on 10 sekuntia aikaa päättää.
Tarjoan 15 000 euroa mopoista.
Otatteko vai jätättekö? Aika alkaa nyt.
Siten pääsimme pakoon.
Ihmiset luulevat, että pitää paeta nopeasti.
Mutta vankilat ovat täynnä nopeita tyyppejä.
Meidän on oltava mestareita. Houdineita, Copperfieldejä.
He katoavat silmiemme edessä. Jäljelle jää vain yksi kysymys.
Miten he tekivät sen?
Roi ja Cameron matkustivat kankaan alla.
Loistava harhautus. Vaikka poliisi katsoi, se ei nähnyt mitään.
He matkustivat 645 kilometriä kuin makuuvaunussa konsanaan.
Tähtiä katsellen.
Olemme Espanjassa. Nuo ovat Pyreneet.
- Missä? - Tuolla noin.
Miksi käytät aina tätä hanskaa?
Se on ollut minulla 13-vuotiaasta asti.
Äitini kuoli, kun synnyin.
Isä oli aika huonossa jamassa.
Hänen piti kasvattaa minut.
Olin tappanut hänen vaimonsa.
Me molemmat vihasimme maailmaa.
Minulla ei ollut äitiä, ja isä vihasi minua.
Isällä ei ollut vaimoa, ja hän vihasi poikaansa.
Olin tosi vihainen.
En jaksanut istua koulunpenkillä.
Lähdin puoliltapäivin.
Minne menit?
Tyhjälle tontille.
Siellä oli muita valioyksilöitä.
Me hakkasimme toisiamme joka syystä.
Pallon, pyörän ja tyttöjen takia…
Kun menin kotiin, koulusta oli jo soitettu.
Isä istutti minut tuoliin.
Hän sanoi ankarasti:
Opetan sinua istumaan tunnilla.
"Sitä sanotaan itsekuriksi."
Sitä sanotaan itsekuriksi. Opit pysymään poissa tappeluista.
Etkä tee kaikkea, mitä mieli tekee.
Käsi tänne.
Miten niin "ei"?
Sitten hän poltti rystyseni.
Tupakallaan.
Se paskiainen oikein viivytteli.
Näetkö, miten jaksat istua?
Päätin karata kotoa.
Varkaan urani alkoi 13-vuotiaana.
En tiennyt mitään varkauksien hienouksista.
17-vuotiaana olin ollut oikeudessa kolmesti.
Olin jatkuvasti nuorisovankilassa.
Sitten tapasin Berliinin.
Olen pahoillani.
Miksi?
Kerroin omista ongelmistani, mutta sinullakin on ollut rankkaa.
Onko tatuointi samalta ajalta?
Se oli Berliinin idea.
Niinkö?
Hän sanoi, että meissä molemmissa asuu paholainen.
"Seuraavan kerran, kun paholainen kutsuu -
ja aiot hakata jonkun ja jättää hänet kuolemaan,
katso tatuointia ja päihitä paholainen."
Muistatko sen tyypin autokisasta?
Nöyryytin sinua!
Aiemmin olisin hakannut hänen päänsä tohjoksi.
Berliinin ansiosta katsoin vuohta ja päihitin paholaisen.
Auto pysähtyy. Valmistaudu.
Tule.
Bruce ja Keila ajoivat 130 mailia veneellään.
Lähellä Angoulêmeä he jättivät sen.
He jatkoivat 190 kilometriä maata pitkin,
kunnes saapuivat Dordogne-joelle.
He peittivät jälkensä hyvin.
Heitä oli vaikea jäljittää.
Keila keksi, miten he pääsisivät Bordeaux'hon.
Iltaa.
Onko teillä mitään suunnitelmia huomiselle?
Siellä he olivat vain parin merimailin päässä Espanjasta.
Se olisi voinut olla paniikkipako, mutta muuttuikin risteilyksi.
Mikä olisi romanttisempaa kuin risteillä Ranskan joilla?
Haluan kertoa yhden jutun.
Toki. Anna tulla.
En tiedä, miten…
Sitä vain…
Kiitos, että pelastit minut. Sen minä halusin sanoa.
Se käärme, sairaala ja kaikki. Kiitos.
Ole hyvä.
Minullakin on kerrottavaa.
Kun kannoin sinua selässäni metsän läpi -
ja aloit valua, koska voimasi ehtyivät…
Ja myöhemmin, kun tartuit käteeni poliisiautossa,
tunsin hädin tuskin pulssisi.
Luulin, että se oli menoa.
Tajusin, miten paljon menettämisesi sattuisi.
Jos pystyisin pelastamaan sinut,
en tyytyisi pelkkään kahvitteluun.
Enkä hyvän joulun toivotuksiin.
Voisin yrittää iskeä sinut loppuelämäni.
Mutta sinunlaisesi ei vilkaisekaan minuun.
En tiedä, mitä huominen tuo tullessaan.
Siksi halusin kertoa.
Luulen, että olen vähän rakastumassa sinuun.
Vähän eli paljon.
Nyt tiemme eroavat.
Meillä on omat purkkimme.
Kai tiedät, miten saat yhteyden turkkilaiseen?
Tiedän. Hänen nimensä on Burak.
Minunkin kontaktini on Turkista. Ercan.
Jos kaikki sujuu, näemme kolmen päivän päästä.
Pidä huolta itsestäsi.
Samat sanat.
Sano, ettei tämä toistu.
Ole kiltti. Lupaa se.
En voi enää pidätellä itseäni.
Minä lupaan.
Samaan aikaan Pariisin laitamille pystytettiin neljäs saartorengas.
Teitä pitkin poistuminen alkoi käydä vaikeaksi.
Sen sijaan meistä tuli urheilijoita.
Niitä, joista ajatellaan, että kyllä on pystyviä kavereita.
Vei neljä päivää ajaa Ranskan läpi huippu huipulta.
Ohitimme mitä ankarimpia paikkoja.
Emme lähteneet vuorilta.
Olimme viimeiset perillä.
Eristäydyimme upeaan paikkaan odottamaan tilanteen rauhoittumista.
Kunnes emme enää olisi uutisissa.
Kunnes tiesimme, ettei poliisilla enää olisi johtolankoja.
Ainoa johtolanka oli erään toisen hallussa.
BUENOS AIRES -KAHVILA
Suunnittelin matkaa Argentiinaan.
Olen innoissani.
Pitäisit siitä varmasti.
Siellä on paljon luontoa.
Mitä mietit?
Olimme koko yön yhdessä, mutta olet ihan muissa maailmoissa.
Olen toipumassa päättyneestä suhteesta.
Ajattelin, että eilinen voisi olla vanhan elämäni viimeinen ilta.
Ja uuden elämäni ensimmäinen.
Nyt aamulla tunnen taas samaa tyhjyyttä.
Meidän on paras lähteä.
Niin, olen samaa mieltä.
Olen piileskellyt siellä viikon.
Kahvilassa, josta minulle kerroit.
Madridissa menen aina samaan paikkaan, Buenos Aires -kahvilaan.
Eilen näin sinut viimein.
Halusin ilmiantaa sinut. Satuttaa sinua kuten sinä satutit minua.
Mutta olit sen naisen kanssa.
Tunsin sen sydämessäni.
Tajusin, että kostonhalu oli vain tekosyy.
Halusin nähdä sinut, Simón.
Muuta en halunnut.
Minäkään en ole lakannut ajattelemasta sinua.
Se nainen…
Käytin häntä unohtaakseni sinut.
Se ei onnistunut.
Miten voin uskoa sinua? Näin kaiken huoneessasi.
Teleskoopit, pienoismallin…
Jopa aseen.
Olen täysi tomppeli.
Jos sanoisit, ettet ollut se varas, saattaisin jopa uskoa sinua.
En voi sanoa niin. Se ei ole totta.
Ensinnäkin nimeni on Andrés.
Andrés de Fonollosa.
- Loistavaa! - Olen valehdellut liikaa.
Mutta minulla ei ollut vaihtoehtoja.
Siinä vain kävi niin,
että vakoillessani miestäsi rakastuin sinuun.
Korviani myöten.
Mahtavaa!
Saat 20 vuotta linnaa. Kiinni jäit.
Näin, miten lähdit yöllä ulos.
Luit alakuloisena. Tanssit.
Lähdit tutkimaan maailmaa koirasi kanssa.
Halusin olla se koira, jotta saisin olla kanssasi loppuelämäni.
Mutta en voinut luopua kummastakaan.
Sinun pitää ymmärtää. En voinut kertoa sinulle.
Enkä voinut keskeyttää keikkaa.
En voi.
En voi. Pitää mennä vessaan.
Tuonne päin.
Helvettiin kaikki.
Totta kai minä voin.
Häivytään täältä.
Päivää.
Apulaiskomisariot. Mikä tuo teidät tänne?
Eihän Pariisin-matkasta voi kieltäytyä.
- Tulimme kuulemaan uutisia. - Se käy äkkiä.
Tekniikka on analysoinut DNA-näytteet hotellihuoneista ja asuntoautosta.
Löysimme yli 2 580 erilaista näytettä.
Kuin sinne olisi siroteltu biologisia jälkiä kaikkialta maailmasta.
Meillä ei ole mitään vertailukohtaa.
Meillä on vain tämä.
Tunnistuskuvia eri todistajilta.
He voittivat tämän taistelun.
Mutta he iskevät uudestaan.
Ja silloin me olemme odottamassa heitä.
Meillä on tärkeää asiaa.
Mikään rahamäärä ei voi korvata aiheuttamaasi tuskaa.
Puhuttakaan muista vahingoista, kuten liittoni hajoamisesta.
Menen suoraan asiaan.
Haluamme 40 % saaliista vastineeksi vaitiolostani.
Minulla on tietoja, jotka poliisit haluavat.
Minkälaisia tietoja tarkalleen?
Minun ei tarvitse kertoa kaltaisellesi konkarille, että tästä on kopioita.
Tässä ovat muut nauhat.
Huoneesta, kassakaapista ja hansikaslokerosta.
Ne on tietenkin pyyhitty.
Ennen kuin unohdan, jätit tämän kylpyhuoneeseen.
Teipissä on mikrofonijohdon jälki.
Minullakin on asiaa.
Saisit kiittää minua niistä vahingoista.
En hajottanut sinun ja François'n liittoa.
Se oli jo vaikeuksissa.
Hän oli kämppäkaverisi, ei elämäsi rakkaus.
Hän rakasti sinua omalla tavallaan, mutta hän ei tehnyt sinua onnelliseksi.
Minä muistutin sinua siitä, miten onnellinen voit olla.
Sinä teit minulle samoin.
Ja toiseksi -
suhteemme ei ollut pelkkää hauskanpitoa.
Se oli aitoa.
Todellista rakkautta.
Se selvisi kaikista kuukausista, jotka olimme erossa. Kaikista riskeistä.
Etäisyydestä.
Tuskasta.
Miksemme voineet hillitä itseämme?
Sinä tulit kiristämään minua, ja minä arvasin, miksi tulit.
Koska rakkautemme on aitoa.
Vääjäämätöntä.
Et voi sivuuttaa sitä, vaikka yrittäisit. Se on kuin elefantti huoneessa.
Uhanalainen elefantti.
Useimmat kuolevat ennen kuin saavat kokea saman.
Huijasit minua.
- Käytit minua hyväksesi. - En.
Sinusta ei ollut hyötyä, päinvastoin. Oli vain hävittävää.
Ja silti ottaisin saman riskin vain tavatakseni sinut taas.
Ja kolmanneksi,
vaikkei sinulla enää ole todisteita kiristystä varten,
suostun.
Tiedoksi kerron, että koruja ja jalokiviä -
muutetaan uudenlaisiksi Turkissa.
Ne pitää muuttaa, ettemme jää kiinni raskauttavista todisteista.
Tässä on ensimmäinen erä. Se tuli juuri Ankarasta.
3 800 000 euroa.
Lähetän loput rahat, kun saan ne.
- Sopiiko se? - Sopii.
Se sopii meille.
RANSKA
Kuka haluaa mukavaa rakkautta?
Joskus ei ole vaihtoehtoja.
Olet varmaan samaa mieltä, että hullunmylly on paljon jännempää.
Niin salamyhkäistä.
Oman hengen vaarantaminen.
Kaikki tai ei mitään.
Kuin halun ja tuskan vuoristorataa.
Sitä elää täysillä niin kauan se kestää.
Vain rakkaus tekee elämästä elämisen arvoista.
Älkää unohtako sitä.
Tuli mutkia matkaan. Menetin osani saaliista.
Pitää tehdä uusi keikka.
Se sopii.
Lomailu alkoikin jo kyllästyttää.
Tekstitys: Saara Lindström